CELEX: 62011CO0117
Language: el
Date: 2012-01-19
Title: Διάταξη του Δικαστηρίου (έβδομο τμήμα) της 19ης Ιανουαρίου 2012.#Purple Parking Ltd και Airparks Services Ltd κατά The Commissioners for Her Majesty's Revenue & Customs.#Άρθρο 104, παράγραφος 3, πρώτο εδάφιο, του Κανονισμού Διαδικασίας — Φορολογία — ΦΠΑ — Έκτη οδηγία — Άρθρο 28, παράγραφος 2, στοιχείο α΄ — Άρθρο 28, παράγραφος 3, στοιχείο β΄ — Απαλλαγή ορισμένων υπηρεσιών μεταφοράς — Πράξη η οποία συνδυάζει υπηρεσίες, αφενός, σταθμεύσεως αυτοκινήτου και, αφετέρου, μεταφοράς των ταξιδιωτών από τον χώρο σταθμεύσεως σε έναν αερολιμένα και το αντίστροφο — Ζήτημα αν πρόκειται για δύο χωριστές παροχές υπηρεσιών ή για μία ενιαία παροχή — Αρχή της φορολογικής ουδετερότητας.#Υπόθεση C‑117/11.

Διάταξη του Δικαστηρίου (έβδομο τμήμα) της 19ης Ιανουαρίου 2012 — Purple Parking και Airparks Services κατά Commissioners
            for Her Majesty’s Revenue and Customs
      (Υπόθεση C‑117/11)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας — Φορολογία — ΦΠΑ — Έκτη οδηγία — Άρθρο 28, παράγραφος 2, στοιχείο α΄ — Άρθρο 28, παράγραφος 3, στοιχείο β΄ — Απαλλαγή ορισμένων υπηρεσιών μεταφοράς — Πράξη η οποία συνδυάζει υπηρεσίες, αφενός, σταθμεύσεως αυτοκινήτου και, αφετέρου, μεταφοράς των ταξιδιωτών από τον χώρο σταθμεύσεως
         σε έναν αερολιμένα και το αντίστροφο — Ζήτημα αν πρόκειται για δύο χωριστές παροχές υπηρεσιών ή για μία ενιαία παροχή — Αρχή της φορολογικής ουδετερότητας»
      
      Φορολογικές διατάξεις — Εναρμόνιση των νομοθεσιών — Φόροι κύκλου εργασιών — Κοινό σύστημα φόρου προστιθέμενης αξίας — Παροχή υπηρεσιών — Πράξεις αποτελούμενες από πλείονα στοιχεία — Υπηρεσίες οι οποίες αφορούν, αφενός, τη στάθμευση οχημάτων σε χώρο που βρίσκεται εκτός αερολιμένα και, αφετέρου, τη μεταφορά
         των ταξιδιωτών από τον εν λόγω χώρο στον αερολιμένα και το αντίστροφο — Πράξη που πρέπει να θεωρηθεί ως ενιαία σύνθετη παροχή (Οδηγίες του Συμβουλίου 77/388 και 92/111) (βλ. σκέψη 41, διατακτ.
         1)
      
      Αντικείμενο 
      
         
               Αίτηση για την έκδοση προδικαστικής αποφάσεως — Upper Tribunal (Tax and Chancery Chamber) — Ερμηνεία της οδηγίας 77/388/ΕΟΚ:
                  Έκτη οδηγία του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους
                  κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49) — Δυνατότητα
                  των κρατών μελών να διατηρήσουν σε ισχύ απαλλαγές με επιστροφή του καταβληθέντος στο προηγούμενο στάδιο φόρου — Εθνική ρύθμιση
                  που διατηρεί σε ισχύ μια απαλλαγή με επιστροφή του καταβληθέντος φόρου σε σχέση με ορισμένες υπηρεσίες μεταφοράς — Επιχείρηση
                  που παρέχει σε πρόσωπα τα οποία πρόκειται να ταξιδέψουν αεροπορικώς υπηρεσία σταθμεύσεως του αυτοκινήτου τους σε συνδυασμό
                  με υπηρεσία μεταφοράς μεταξύ του χώρου σταθμεύσεως και του αερολιμένα — Ζήτημα αν η ως άνω δραστηριότητα πρέπει να θεωρηθεί,
                  από πλευράς ΦΠΑ, μία ενιαία παροχή ή περισσότερες χωριστές παροχές 
               
            Διατακτικό 
      Η έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών
         με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, όπως τροποποιήθηκε με
         την οδηγία 92/111/ΕΟΚ του Συμβουλίου, της 14ης Δεκεμβρίου 1992, έχει την έννοια ότι, προς καθορισμό του εφαρμοστέου συντελεστή
         του φόρου προστιθεμένης αξίας, υπηρεσίες σταθμεύσεως αυτοκινήτου σε χώρο «εκτός αερολιμένα» και μεταφοράς των επιβατών του
         εν λόγω αυτοκινήτου από τον χώρο αυτό στον αεροσταθμό του οικείου αερολιμένα και το αντίστροφο πρέπει, υπό περιστάσεις όπως
         αυτές της υποθέσεως της κύριας δίκης, να θεωρούνται ως σύνθετη ενιαία παροχή, στην οποία υπερισχύει το στοιχείο της υπηρεσίας
         σταθμεύσεως.